ກົມແຜນການ ປະກອບດ້ວຍຫົວໜ້າກົມ 1 ທ່ານ, ຊຶ່ງໄດ້ຮັບການແຕ່ງຕັ້ງ ຫຼື ປົດຕຳແໜ່ງຈາກນາຍົກລັດຖະມົນຕີ ຕາມການສະເໜີຂອງລັດຖະມົນຕີວ່າການກະຊວງກະສິກຳ ແລະ ປ່າໄມ້ ແລະ ຄະນະຈັດຕັ້ງສູນກາງພັກ;ກົມແຜນການ ປະກອບມີຮອງຫົວໜ້າກົມຈຳນວນໜຶ່ງ ຊຶ່ງໄດ້ຮັບການແຕ່ງຕັ້ງ ຫຼື ປົດຕຳແໜ່ງຈາກລັດຖະມົນຕີວ່າການ ກະຊວງກະສິກຳ ແລະ ປ່າໄມ້ ຕາມການສະເໜີຂອງກົມຈັດຕັ້ງ ແລະ ພະນັກງານ;ກົມແຜນການ ປະກອບມີຫົວໜ້າ ແລະ ຮອງຫົວໜ້າພະແນກ ແລະ ສູນ, ຫົວໜ້າ ແລະ ຮອງຫົວໜ້າຂະແໜງ ແລະ ຫົວໜ້າໜ່ວຍງານຈຳນວນໜຶ່ງ ຊຶ່ງໄດ້ຮັບການແຕ່ງຕັ້ງ ຫຼື ປົດຕຳແໜ່ງ ຈາກລັດຖະມົນຕີ ວ່າການກະຊວງກະສິກຳ ແລະ ປ່າໄມ້ ຕາມການສະເໜີຂອງ ກົມແຜນການ ແລະ ການຢັ້ງຢືນຈາກກົມຈັດຕັ້ງ ແລະ ພະນັກງານ; ແລະ ມີພະນັກງານວິຊາການຕາມການກຳນົດຕຳແໜ່ງງານທີ່ຂັ້ນເທິງອະນຸມັດ. ແຕ່ລະພະແນກ ແລະ ສູນປະກອບດ້ວຍຂະແໜງ, ໜ່ວຍງານ ແລະ ພະນັກງານວິຊາການ ຕາມການກຳນົດຕຳແໜ່ງງານ ທີ່ຂັ້ນເທິງອະນຸມັດ.
ໂຄງປະກອບ ກົງຈັກ ຂອງກົມແຜນການ ປະກອບດ້ວຍ 8 ພະແນກ ແລະ 1 ສູນ ດັ່ງນີ້:
ນອກຈາກນີ້, ຍັງມີຂະແໜງແຜນການຂອງພະແນກກະສິກຳ ແລະ ປ່າໄມ້ປະຈຳບັນດາແຂວງ, ນະຄອນຫຼວງແລະໂຄງການຈຳນວນໜຶ່ງທີ່ເປັນສາຍຕັ້ງຂອງກົມຢູ່ຂັ້ນທ້ອງຖິ່ນໃນຂອບເຂດທົ່ວປະ ເທດ.